CELEX: 32011D0415
Language: da
Date: 2011-07-14 00:00:00
Title: 2011/415/EU: Kommissionens afgørelse af 14. juli 2011 om berigtigelse af Kommissionens direktiv 2010/19/EU om ændring, med henblik på tilpasning til den tekniske udvikling inden for afskærmningssystemer til visse motorkøretøjer og påhængskøretøjer dertil, af Rådets direktiv 91/226/EØF og Europa-Parlamentets og Rådets direktiv 2007/46/EF for så vidt angår ændringen af bilagene til direktiv 2007/46/EF  EØS-relevant tekst

15.7.2011   
            
            
               DA
            
            
               Den Europæiske Unions Tidende
            
            
               L 185/76
            
         KOMMISSIONENS AFGØRELSE
   af 14. juli 2011
   om berigtigelse af Kommissionens direktiv 2010/19/EU om ændring, med henblik på tilpasning til den tekniske udvikling inden for afskærmningssystemer til visse motorkøretøjer og påhængskøretøjer dertil, af Rådets direktiv 91/226/EØF og Europa-Parlamentets og Rådets direktiv 2007/46/EF for så vidt angår ændringen af bilagene til direktiv 2007/46/EF
   (EØS-relevant tekst)
   (2011/415/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets direktiv 2007/46/EF af 5. september 2007 om fastlæggelse af en ramme for godkendelse af motorkøretøjer og påhængskøretøjer dertil samt af systemer, komponenter og separate tekniske enheder til sådanne køretøjer (rammedirektiv) (1), særlig artikel 39, stk. 2, og
   ud fra følgende betragtninger:
   
               (1)
            
            
               Der er opstået en fejl ved vedtagelsen af Kommissionens direktiv 2010/19/EU af 9. marts 2010 om ændring, med henblik på tilpasning til den tekniske udvikling inden for afskærmningssystemer til visse motorkøretøjer og påhængskøretøjer dertil, af Rådets direktiv 91/226/EØF og Europa-Parlamentets og Rådets direktiv 2007/46/EF (2). Med direktiv 2010/19/EU blev der indført harmoniserede krav med hensyn afskærmning for alle de klasser af køretøjer, der er omfattet af Rådets direktiv 91/226/EØF (3). I overensstemmelse hermed blev bilag IV og XI til direktiv 2007/46/EF også ændret ved nævnte direktiv med henblik på tilpasning til den tekniske udvikling. Da alle disse bilag allerede er blevet erstattet af Kommissionens forordning (EF) nr. 1060/2008 af 7. oktober 2008 om erstatning af bilag I, III, IV, VI, VII, XI og XV til Europa-Parlamentets og Rådets direktiv 2007/46/EF om fastlæggelse af en ramme for godkendelse af motorkøretøjer og påhængskøretøjer dertil samt af systemer, komponenter og separate tekniske enheder til sådanne køretøjer (rammedirektiv) (4), og da de er blevet ændret ved flere forordninger, bør deres efterfølgende ændringer også foretages ved hjælp af en forordning. Det er derfor af hensyn til retlig klarhed hensigtsmæssigt at berigtige direktiv 2010/19/EU.
            
         
               (2)
            
            
               Artikel 2 i direktiv 2010/19/EU bør derfor ophæves.
            
         
               (3)
            
            
               Foranstaltningerne i denne afgørelse er i overensstemmelse med udtalelse fra Det Tekniske Udvalg for Motorkøretøjer —
            
         VEDTAGET DENNE AFGØRELSE:
   Artikel 1
   Artikel 2 i direktiv 2010/19/EU udgår.
   Artikel 2
   Denne afgørelse træder i kraft dagen efter offentliggørelsen i Den Europæiske Unions Tidende.
   
      Udfærdiget i Bruxelles, den 14. juli 2011.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 263 af 9.10.2007, s. 1.
   
      (2)  EUT L 72 af 20.3.2010, s. 17.
   
      (3)  EFT L 103 af 23.4.1991, s. 5.
   
      (4)  EUT L 292 af 31.10.2008, s. 1.